
	Parlamentul României
Camera Deputaţilor


	COMISIA PENTRU ADMINISTRAŢIE

PUBLICĂ, AMENAJAREA TERITORIULUI

ŞI ECHILIBRU ECOLOGIC

Nr. 26/236/24.05.2011                                   
  PL-x 326/2011
	



Către,

Biroul Permanent al

Camerei  Deputaţilor


Vă înaintăm, alăturat, Raportul asupra proiectului de Lege pentru aprobarea Ordonanţei de urgenţă a Guvernului nr.26/2011 privind stabilirea unor măsuri organizatorice la nivelul aparatului de lucru al Guvernului şi al unor ministere, precum şi pentru stabilirea unor măsuri financiar-bugetare, trimis Comisiei pentru administraţie publică, amenajarea teritoriului şi echilibru ecologic pentru dezbatere în fond, în procedură de urgenţă, cu adresa nr. PL.x 326 din 16 mai 2011, înregistrată cu nr. 26/236 din 17 mai 2011.

PREŞEDINTE,

Sulfina BARBU

R A P O R T 

asupra proiectului de Lege pentru aprobarea Ordonanţei de urgenţă a Guvernului nr.26/2011 privind stabilirea unor măsuri organizatorice la nivelul aparatului de lucru al Guvernului şi al unor ministere, precum şi pentru stabilirea unor măsuri financiar-bugetare


În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia pentru administraţie publică, amenajarea teritoriului şi echilibru ecologic a fost sesizată, spre dezbatere, în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.26/2011 privind stabilirea unor măsuri organizatorice la nivelul aparatului de lucru al Guvernului şi al unor ministere, precum şi pentru stabilirea unor măsuri financiar-bugetare, trimis cu adresa nr.PL.x 326 din 16 mai 2011 şi înregistrată cu nr. 26/236 din 17 mai 2011. 


Conform dispoziţiilor art.75 din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională. 

Consiliul Legislativ a avizat favorabil proiectul de lege, conform avizului nr.314 din 18.03.2011.
Senatul a adoptat proiectul de lege în şedinţa din 9 mai 2011.


Proiectul de lege supus dezbaterii are ca obiect de reglementare stabilirea unor măsuri organizatorice la nivelul aparatului de lucru al Guvernului şi al unor ministere, precum şi stabilirea unor măsuri financiar-bugetare, în sensul ca Autoritatea pentru Coordonarea Instrumentelor Structurale (ACIS), direcţie generală în structura Ministerului Finanţelor Publice, să fie organizată ca departament fără personalitate juridică în cadrul aparatului de lucru al Guvernului şi în subordinea primului-ministru şi să fie finanţată de la bugetul de stat, prin Secretariatul General al Guvernului.


Totodată, prin proiect se preconizează şi transferarea unui post de secretar de stat din structura aparatului de lucru al Guvernului, împreună cu finanţarea aferentă, în structura Ministerului Educaţiei, Cercetării, Tineretului şi Sportului.
În conformitate cu prevederile art. 61 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a examinat proiectul de lege sus menţionat, în şedinţa din 24 mai 2011. 
Din numărul total de 30 membri ai Comisiei pentru administraţie publică, amenajarea teritoriului şi echilibru ecologic  au participat la dezbateri 28 deputaţi.

În urma examinării intervenţiei legislative şi a opiniilor exprimate de către membrii comisie, s-a hotărât, cu majoritate de voturi, să se supună plenului Camerei Deputaţilor, adoptarea  proiectului de Lege pentru aprobarea Ordonanţei de urgenţă a Guvernului nr.26/2001 privind stabilirea unor măsuri organizatorice la nivelul aparatului de lucru al Guvernului şi al unor ministere, precum şi pentru stabilirea unor măsuri financiar-bugetare, în forma adoptată de Senat. 

În raport de obiectul şi conţinutul său, proiectul de lege face parte din categoria legilor ordinare.


PREŞEDINTE, 



SECRETAR,     
     





        Sulfina BARBU 


    Gheorghe CIOCAN


Consilier, Sofia Chelaru

